**Bosna i Hercegovina**

**Federacija Bosne i Hercegovine**

**Bosansko-podrinjski kanton Goražde**

**Skupština Bosansko-podrinjskog**

**kantona Goražde**

**Komisija za zbor i imenovanja**

Broj: 01-04-564-1/15

Goražde, 21. jula 2015. godine

**DNEVNI LIST** „**DNEVNI AVAZ“**

**S A R A J E V O**

**Fax broj: 038/222-251**

**PREDMET**: Zahtjev za objavljivanje Konkursa.-

Molimo Vas da Javni konkurs za izbor i imenovanje članova Nezavisnog odbora objavite u Vašem listu 27. jula 2015. godine.

Račun ispostavite na:

Skupština Bosansko-podrinjskog kantona Goražde

U slučaju nekih nejasnoća kontaktirajte na tel./fax broj: 038/228-257 – Burhan Safeta.

S poštovanjem!

**PREDSJEDNIK KOMISIJE**

Kanlić Muradif

Na osnovu članova 24., 25., 26., 27., 28. i 29. Zakona o unutrašnjim poslovima Bosansko-podrinjskog kantona Goražde (“Službene novine Bosansko-podrinjskog kantona Goražde“, broj: 6/15) i člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine“, broj: 34/03), te člana 47. Poslovnika Skupštine Bosansko-podrinjskog kantona Goražde /“Službene novine Bosansko-podrinjskog kantona Goražde“, broj: 10/08 i 1/15/, Komisija za izbor i imenovanja Skupštine Bosansko-podrinjskog kantona Goražde, **o b j a v l j u j e:**

**JAVNI KONKURS**

**ZA IZBOR I IMENOVANJE ČLANOVA NEZAVISNOG ODBORA**

U skladu sa Zakonom o unutrašnjim poslovima Bosansko-podrinjskog kantona Goražde imenovanje članova Nezavisnog odbora vrši Skupština Bosansko-podrinjskog kantona Goražde, na prijedlog Komisije za izbor i imenovanja Skupštine Bosansko-podrinjskog kantona Goražde.

Nezavisni odbor se sastoji od sedam članova: s tim da najmanje jedan član Nezavisnog odbora mora biti diplomirani pravnik odnosno lice sa stečenom diplomom visokog obrazovanja po bolonjskom sistemu studiranja sa ostvarenih najmanje 240 ECTS studijskih bodova , pravne sruke.

1. **Osnovne nadležnosti Nezavisnog odbora:**

* Upravlja procesom izbora i smjene policijskog komesara;
* vrši nadzor nad radom policijskog komesara;
* objavljuje i provodi javni konkurs za imenovanje policijskog komesara;
* vrši selekciju i utvrdjuje prijedlog kandidata za imenovanje policijskog komesara, koji posredstvom ministra dostavlja Vladi Kantona;
* prati rad policijskog komesara i izvještava Skupštinu, Vladu Kantona i ministra o radu policijskog komesara i utvrdjuje prijedlog godišnje ocjene o radu policijskog komesara;
* predlaže smjenu policijskog komesara Vladi Kantona u skladu sa Zakonom o unutrašnjim poslovima i daje mišljenje na inicijativu ministra za smjenu policijskog komesara;
* vodi prvostepeni disciplinski postupak protiv policijskog komesara izriče disciplinske sankcije;
* prima, razmatra i postupa po podnesenim žalbama na rad policijskog komesara;
* usvaja Poslovnik o radu Nezavisnog odbora i izvještava Skupštinu o svom radu, i
* obavlja i druge poslove koji su stavljeni u njegovu nadležnost Zakonom o unutrašnjim poslovima i drugim propisima.

1. **Kriteriji koje kandidat treba da ispunjava su sljedeći:**

a) je državljanin BiH,

b) ima najmanje VII stepen školske spreme ili visoko obrazovanje po

bolonjskom sistemu studiranja sa ostvarenih najmanje 240 ECTS

studijskih bodova i najmanje pet godina radnog iskustva, nakon

sticanja visoke školske spreme odnosno visokog obrazovanja u oblasti

pravnih, kriminalističkih ili drugih društvenih nauka,

c) nije član političke stranke,

d) u posljednje četiri godine nije bio na bilo kojoj poziciji u političkoj stranci

na bilo kojem nivou, niti je bio postavljen na bilo koju poziciju od strane

političke stranke,

e) u posljednje četiri godine nije bio član izvršnog ili zakonodavnog tijela

na bilo kojem nivou vlasti u BiH,

f) nije osuđivano za krivično djelo,

g) da se protiv njega ne vodi krivični postupak,

h) da mu nije izrečena disciplinska sankcija za teže povrede službene

dužnosti, i

i) da nije policijski službenik ili uposlenik Ministarstva i Uprave policije.

1. **Ograničenja izbora**

Kandidat za člana Nezavisnog odbora ne smije biti u sukobu interesa u vezi sa radom Uprave policije.

Sukob interesa postoji kada lice predloženo za imenovanje za člana Nezavisnog odbora ima lični interes u poslovima koje obavlja Uprava policije, a koji može utjecati na zakonitost, transparentnost, objektivnost i nepristrasnost u vršenju funkcije u Nezavisnom odboru.

1. **Status**

Članove Nezavisnog odbora imenuje Skupština na prijedlog Komisije za izbor i imenovanja Skupštine Bosansko-podrinjskog kantona Goražde na period od četiri godine.

Članovi Nezavisnog odbora mogu biti imenovani u Nezavisni odbor samo dva puta uzastopno.

Članovi Nezavisnog odbora imaju pravo na mjesečnu naknadu za svoj rad čiju visinu utvrdjuje Skupština, na prijedlog Komisije za budžet, finansije i adminsitrativna pitanja Skupštine.

Članovi Nezavisnog odbora izmedju sebe biraju predsjedavajućeg Nezavisnog odbora.

Uz prijavu sa biografijom kandidati su dužni dostaviti:

* uvjerenje o državljanstvu;
* dokaz o stručnoj spremi;
* dokaz o radnom iskustvu;
* ovjerenu izjavu da nije član političke stranke i da u posljednje četiri godine nije bio na bilo kojoj poziciji u političkoj stranci na bilo kojem nivou, niti je bio postavljen na bilo koju poziciju od strane političke stranke;
* ovjerenu izvjavu da u posljednje četiri godine nije bio član izvršnog ili zakonodavnog tijela na bilo kojem nivou vlasti u Bosni i Hercegovini;
* ovjerenu izjavu da mu nije izrečena disciplinska sankcija za teže povrede službene dužnosti;
* uvjerenje Ministarstva unutrašnjih poslova o nekažnjavanju;
* uvjerenje suda da se ne vodi krivični postupak;
* ovjerenu izjavu da nije policijski službenik ili uposlenik Ministarastva i Uprave policije;
* ovjerenu izjavu da se na njega ne odnosi član IX 1. Ustava Bosne i Hercegovine.

Traženu dokumentaciju dostaviti u originalu ili ovjerenoj kopiji.

Javni konkurs će biti objavljen u „Službenim novinama Federacije Bosne i Hercegovine“ i Dnevnom listu „Dnevni avaz“.

Rok za podnošenje prijava na Javni konkurs je 15 dana od dana posljednjeg objavljivanja.

Neblagovremene i nepotpune prijave neće biti uzete u razmatranje.

Prijave dostaviti na adresu:

**Skupština Bosansko-podrinjskog kantona Goražde**

**Komisija za izbor i imenovanja**

**Ul. Maršala Tita br. 13.**

**G o r a ž d e**